**ПРОЕКТ**

***Усъвършенстване на механизма за гражданско участие при формулирането и провеждането на политиката в областта на висшето образование в България***

**КОНСТАТАЦИИ И ПРЕПОРЪКИ**

съдържание

[КОНСТАТАЦИИ 3](#_Toc26806446)

[I. За системата на висшето образование 3](#_Toc26806447)

[1. Европейският опит: 3](#_Toc26806448)

[2. Качество на висшето образование у нас 4](#_Toc26806449)

[3. Връзка образование - бизнес 5](#_Toc26806450)

[II. Предприети действия и мерки на политико-правещи органи у нас 5](#_Toc26806451)

[1. Промени в Закона за висшето образование насочени към създаване и/или подобряване на връзките бизнес-университети 5](#_Toc26806452)

[2. Други промени в нормативната база 6](#_Toc26806453)

[3. Действия за подобряване на качество и приложимост на професионалното образование и обучение (ПОО): 6](#_Toc26806454)

[ПРЕПОРЪКИ 6](#_Toc26806455)

[1. Към ВУ 6](#_Toc26806456)

[2. Към бизнеса 7](#_Toc26806457)

[3. Общи: бизнес-ВУ- политико-правещите органи 7](#_Toc26806458)

**КОНСТАТАЦИИ И ПРЕПОРЪКИ ЗА ВРЪЗКИТЕ БИЗНЕС-ВИСШЕ ОБРАЗОВАНИЕ - ПОЛИТИКОПРАВЕЩИ ОРГАНИ**

Представените по-долу констатации и препоръки обединяват резултатите от дейности 1 (проучвания на експертите на ЦИА) и 2 (критично обсъждане на материалите, представени от експертите, и препоръки направени от представители на целевите групи по време на дискусиите на двете кръгли маси)**.** Всички материали бяха своевременно публикувани в страницата на проекта в сайта на ЦИА. В електронен вид материалите бяха изпратени до голяма част от поканените, включително и до изявилите желание и възпрепятствани да присъстват. Печатни копия са раздадени на всички присъствали на дискусията.

# КОНСТАТАЦИИ

## I. За системата на висшето образование

### 1. Европейският опит:

#### *1.1. Висше образование*

* Европейският съюз и отделните страни- членки с развити икономики разглеждат **образованието като неделимо цяло и отдават голямо значение на качествено средно образование, за да осигурят качествено висше образование**. Последното издание на PISA e показателно, давайки дефинитивно обяснение за причината на ниското качество на ВО поради наблюдаваното системно снижение на резултатите на учениците в последните няколко години. Повечето образователни системи са консервативни и резки промени в програмите и начина на обучение не се правят - следват се традициите, националните нагласи. Пряк чужд опит се приема и прилага предпазливо.
* Средното професионалното образование и професионалното образование след средното училище е много силно развито във всички силни икономики. Младежите със средно специално образование и тези, завършили тристепенното висше образования, са сред най-търсената работна ръка.
* Учебните програми, качеството на обучението и успехите при реализацията на студентите се следят много строго от независими органи. В страните с успешна икономика бизнесът, чрез свои представителни организации участва в оценката на съдържанието и качеството на учебните програми (Германия).
* Правото на висшите училища и университетите да присъждат докторски степени в много от страните не е безусловно. Различни органи, вкл. политическите, решават кое ВУ в кои области има право да ги присъжда въз основа на регламентирани критерии. Така там, където поради национални традиции и опит се налага контрол, той съществува (Швеция и Чехия)

#### *1.2. Връзката висши училища - бизнес*

* На връзките бизнес-университети в рамките на ЕС се обръща много голямо внимание. Инициативата е двустранна. Особено роля имат личните контакти и проучванията показват, че най-често инициатори и модератори на създаване на ползотворно коопериране са възпитаници на университети, които са на ръководни постове в бизнеса
* **Кооперирането на ВУ с научни центрове и бизнеси за развиване на научните изследвания и иновации са традиционно добри, дългогодишни, като се поощряват и подкрепят от правителствата, вкл. и финансово, и/или чрез създаване на връзки на всякакво ниво** и под най-различни форми: възложени изследвания с договори; учебни програми, съобразени с нуждите на регионалния бизнес, докторантури по теми възложени от бизнеса, обучение на докторанти, които са на постоянна работа в различни бизнеси.
* Освен преки връзки, в изследванията и обучението, връзките се поддържат и чрез **постоянни срещи и обмен на мнения между професионалните бизнес организации (търговските или индустриалните камари или друг вид бизнес организации) и професионалните организации на висшите училища (обединенията на ректорите под различна форма).** В Германия т.н. Конференция на ректорите е с голямо влияние пред бизнеса и органите, взимащи политически решения**.**
* **Не съществува обособена институционализирана „обратна връзка“ между правителството/органите взимащи политически решения и бизнеса в областта на висшето образование.** „Обратната връзка“ е се състои от многопосочни, тесни, постоянни и разнообразни по форма връзки. На различни нива тече постоянен обмен на информация и мнения, върху основа на които се взимат стратегически и тактически решение в областта на висшето образование. Голяма е ролята на професионалните организации на частния сектор и на професионалните университетски обединения, каквито са тези на ректорите. Същевременно, в някои от страните членки, Германия най-вече, много перспективна и плодотворна е ролята на независими консултантски групи/мрежи с различен статут.

#### *1.3. Роля на политико-правещите органи*

* Определят политиките към висшето образование и формулират основните му цели с различни законодателни актове.
* Поемат основният дял от финансирането на висшето образование;;
* Насърчават и подкрепят финансово научните изследвания във висшите училища изисквайки участието на студенти в тях;
* Взимат решения: чрез закони, правилници (а в някои страни - чрез пряко участие в управлението им), без да нарушават свободата на висшите училища да участват при избора на научните области и начина на преподаване

### 2. Качество на висшето образование у нас

Висшето образование у нас не отговаря на съвременните изисквания на бизнеса и на въвеждането на нови технологии в много области, с изключение на ИТ.

* Съществува дефицит на човешки ресурс, бизнесът оперира с ниско квалифициран персонал, който не спазва технологичната дисциплина
* Липсват практически професионални умения у завършващите студенти. Причината е съкращаването или пълната липса на производствен стаж в реална работна среда
* Липса на т.н. „меки умения“ при завършилите ВО. Дори и да имат добри практически умения, добрите специалисти, не умеят да работят в екип, да споделят отговорности, да преценяват и степенуват по важност проблемите и дейностите
* Принципът на финансиране „Парите следват студента“ създава условия за ниско качество на висшето образование.

### ****3.**** ****Връзка образование - бизнес****

* Бизнесът и образователните институции нямат устойчив диалог и взаимно разбиране относно проблемите, засягащи обучаваните и тяхната реализация (бизнесът е в много случаи пасивен)
* Липсва общо виждане относно нуждите/очакванията на бизнеса, което да отговаря на целите и резултатите от ВО:
  + бизнесът, очаква да получава напълно подготвени кадри за всяко работно място
  + ВУ предоставя фундаментална подготовка на обучаваните, а не тясно специализирани умения за всеки вид бизнес.
* Липсва постоянен форум за обмен на информация между бизнеса и университетската наука и образование. Липсва активност и от страна на българските университети да инвестират усилия и ресурс, за създаване на профилирано обучение на кадрите, като споделят тази отговорност с бизнеса
* Недостатъчна информираност за вече направени нормативни промени в политиката към ВО.

NB!: Характерът на нашия бизнес не предполага висока степен на взаимодействие с ВУ - 92% от фирмите са микро-предприятия. т.е. бизнесът е предимно дребен, разпокъсан, с персонал от по 7-8 души, който няма нито амбиции, нито възможности да осъзнава и поддържа връзки с ВУ или с министерства.

## ****II.** Предприети действия и мерки на политико-правещи органи у нас**

**Отчитайки състоянието на пазара на труда у нас и липсата на достатъчно квалифицирани кадри, през 2018 г. политико-правещите органи у нас предприехазаконодателни промени, насочени към подобряване на връзките бизнес-университети (2018).**

1. Промени в Закона за висшето образование насочени към създаване и/или подобряване на връзките бизнес-университети:
2. **Съветите на настоятелите да включват участие на работодатели** ( съсловни браншови и професионални организации) чл. 35а, ал. 3; да дават становища по предложения за обновяване на учебните планове и програми, внесени от представители на работодателите чл. 35б;
3. **Комисиите за държавни изпити за ОКС бакалавър и магистър** включват външни лица, вкл. представители на работодателите чл. 45;
4. С решение на ФС до 10% от общия хорариум на учебните часове за ОКС „бакалавър“ и 20% за ОКС „магистър“ – могат да се провеждат от изявени специалисти от практиката чл. 26, ал. 1;
5. ВУ имат право да привличат изявени специалисти от практиката с решение на ФС, при условия и ред, определени в правилника на ВУ чл. 52, ал. 5.

2. Други промени в нормативната база:

1. Променя се **финансирането:** предвижда се до 2020г. 60% от финансирането да бъде въз основа на постигнатите резултати.
2. Държавната поръчка за прием на студенти в определени професионални области, включително икономика, бизнес администрация и туризъм, **се редуцира или напълно се прекратява** за университети, които не отговарят на Рейтинговата система на висшите училища в България (РСВУ) за споменатите дисциплини.

## 3. Действия за подобряване на качество и приложимост на професионалното образование и обучение (ПОО):

1. Одобрен е план за развитие на ПОО.
2. Всички учебни планове и програми се актуализират в сътрудничество с представители на бизнеса.
3. През 2016г. в България е въведена дуална система за ПОО, като чиракуването бе утвърдено като форма на практическо обучение. Изпълняват се пилотни проекти в сътрудничество с Швейцария, Германия и Австрия.

# ПРЕПОРЪКИ

Основани на аналите на европейския опит и на предложенията на експертите присъствали на обсъжданията.

## 1. Към ВУ

1. Въвеждане на практическо обучение и стаж в учебните планове и програми.
2. Част от курсовите задачи, които са неделима част от обучението, да бъдат възложени от бизнеса и да са по теми необходими за работата му. Възлагането да се извършва чрез сключване на конкретен договор между университета и бизнес структурата.
3. Активно привличане на бизнеса в съгласуването на програмите за обучение.
4. Активно участие на бизнеса в обучението, квалификацията на студентите, като една от формите е предоставяне на възможности за стажове.

## 2. Към бизнеса

1. Диалогът на ВУ с бизнеса да се води на секторно ниво. **Задача на браншовите бизнес организации е да реагират на потребностите на пазара на труда като следят и отчитат** прогнозите за пазара на труда, становището на работодателите и работодателските организации и разпространяват тази информация до всички целеви групи.
2. Готовност за организиране на студентски стажове.
3. Готовност за предоставяне на стипендии

## 3. Общи: бизнес-ВУ- политико-правещите органи

1. **Въвеждане на преки и непреки стимули** и/или други преференции за ВУ и работодателите, активно прилагащи стажовете, като елемент на процеса на обучение:
2. Адекватно планиране **приема на студенти** въз основа на адекватни прогнози за развитието на пазара на труда.
3. **Анализиране и осмисляне на мненията**, **предложенията** **и становищата на работодателските организации**.
4. **Създаване на проучвателен механизъм за прогнози за пазара на труда.** На базата на дефиниран брой индикатори от списъка с критерии за реализация на труда от рейтинговата система, работодателските организации заедно с висшите училища, могат да направят полезни анализи. Могат да се анализират трендовете на безработицата, вида осигуряване, регионалната значимост на отделната професия.
5. **Да се коригира на националния списък от професии** спрямо изискванията на икономиката в националната квалификационна рамка.
6. **Да се създаде модел и инструменти за свързване на предлагането и търсенето на умения и квалификации** на базата на сътрудничество с Европейския център за развитие на професионалното обучение (Cedefop) от 2017г.
7. **Да се разработят секторни модели за компетентности, програми за електронно обучение и модули за оценка на потребностите от обучение** на служителите на базата на проект „Разработване на национална система за оценка на компетентностите - моята компетентност“, финансиран от Европейския социален фонд.